b'\n_START_ARTICLE_\nSIKON ISAF 15\n_START_SECTION_\nZgodovina\n_START_PARAGRAPH_\nKontingent je sestavljalo 88 pripadnikov Slovenske vojske, 2 civilna strokovnjaka in 12 pripadnikov Nacionalne garde Kolorada. Predhodnica kontingenta je v Afganistan odpotovala prvi teden aprila, medtem ko je glavnina kontingenta prispela sredi aprila. Po 14. kontingentu, ki je bil prvi slovenski kontingent, je tudi SIKON ISAF 15 prevzel samostojno OMLT za urjenje afganistanskih oboro\xc5\xbeenih sil._NEWLINE_Glavnina kontingenta je bila nastanjena v bazi Bala Boluku, medtem ko so ostali name\xc5\xa1\xc4\x8deni v bazah Arena in Stone (Herat) in v poveljstvu Isafa v Kabulu._NEWLINE_30. maja 2011 je bila v samomorilskem napadu na bazo Jani (Herat), v katerem sta umrla 2 \xc4\x8dloveka in bilo ranjenih najmanj 26 ljudi, la\xc5\xbeje ranjena slovenska civilna strokovnjakinja Melita \xc5\xa0inkovec; zadeli so jo kosci lete\xc4\x8dega stekla. Prepeljana je bila v bazo Areno, kjer so s \xc5\xa1ivi oskrbeli njene povr\xc5\xa1inske rane._NEWLINE_15. oktobra 2011 je v bazi Camp Stone (Herat) potekala primopredaja med polkovnikom Bo\xc5\xbei\xc4\x8dem in polkovnikom Robertom Glava\xc5\xa1om, poveljnikom SIKON ISAF 16._NEWLINE_Ob vrnitvi v Slovenijo je bil poveljnik kontingenta, Dobran Bo\xc5\xbei\xc4\x8d, 7. novembra 2011 s strani obrambne ministrice Ljubice Jelu\xc5\xa1i\xc4\x87 povi\xc5\xa1an v brigadirja.\n_START_SECTION_\nOrganizacija\n_START_PARAGRAPH_\nKontingent je obsegal 102 pripadnika: 88 slovenskih vojakov, dva slovenska civilista in 12 ameri\xc5\xa1kih vojakov.'